En 74-årig mand, som tidligere har haft en fremtrædende rolle i lokalpolitik, er blevet tiltalt for en række tilfælde af blufærdighedskrænkelse mod unge ridepiger, herunder en pige, som på gerningstidspunktet blot var 13 år gammel. Sagen skal efter planen for retten i Hjørring mandag, og her vil den ældre mand blive stillet over for anklager om fem overgreb på unge piger i 2019 og 2020. Desuden omfatter anklageskriftet et enkelt tilfælde, som går tilbage til 2013, da den tiltalte stadig var kendt for en fremtrædende rolle i lokalpolitik. Ville kysse med 13-årig Offeret i den gamle sag var blot 13 år på gerningspunktet. Overgrebet fandt ifølge anklageskriftet sted i juni eller juli 2013, og her skal den tiltalte have fastholdt den 13-årige pige hoved, mens han forsøgte at kysse hende. Inviterede til sex i halmen De fem nyere forhold vedrører to piger, som begge er over 18 år. Manden er tiltalt for i oktober 2019 at have fastholdt den ene unge piges hoved med begge hænder og forsøgt at kysse hende. 18. juli 2020 krænkede han ifølge anklageskriftet et af ofrene ved at sige, at hun var dejlig og spørge hende, om hun ville med op i halmen og have sex. Forulempede pige i bil Et andet af de forhold, den 74-årige er tiltalt for, fandt sted i maj eller juni 2020. Ifølge anklageskriftet satte den 74-årige sig her ind på bagsædet i offerets bil. Offeret sad selv foran, og den 74-årige rakte frem og befølte kvinden i skridtet, mens hans spurgte, om hun syntes, det var dejligt. "Så let slipper du ikke" I april-maj 2020 skal manden ingen havde fastholdt et af ofrenes hoved med begge hænder, mens han kyssede hende på munden. Da kvinden forsøgte at dreje hovedet væk, sagde manden ifølge anklagerne: ”Så let slipper du ikke”. Det sidste forhold i anklageskriftet fandt sted i marts 2020. Her krænkede den 74-årige ifølge anklagerne et af ofrene ved at presse hende ind mellem et skab og en hesteboks, hvorefter han kyssede hende på munden og tog hende på bagdelen. Skal for retten mandag Den 74-årige mand er i alle forholdene tiltalt efter straffelovens §232, stk, 1, der handler om blufærdighedskrænkelse. Det fremgår ikke af sagens oplysninger, hvordan den 74-årige forholder sig til anklagerne, men det ventes at komme frem som noget af det første, når sagen indledes i retten mandag.

Opsummering:
En 74-årig mand er tiltalt for at have krænket flere ridepiger. Den yngste pige var 13 år gammel på gerningstidspunktet.